THE szakterületi rangsor: a Semmelweis tudományterületén továbbra is régiós első

Orvostudomány és egészségügy (Medical and Health) terén továbbra is a legjobbak közé tartozik a Semmelweis Egyetem, amely a tavalyi pozícióját megőrizve ezúttal is a világon a felső 250-ben található a Times Higher Education (THE) World University szakterületi rangsorának 2025-ös frissen megjelent kiadásában. Legutóbbi eredményén 26 helyet javítva idén már a 206. helyen végzett az intézmény, amellyel nemcsak a magyar egyetemek között, de a közép-kelet európai régiós szinten is a legjobbnak számít.

A Times Higher Education (THE) World University új szakterületi rangsora 11 területen állítja sorrendbe az intézményeket. A Semmelweis Egyetem tudományterületén, azaz az orvostudományi és egészségügyi (Medical and Health) listán 102 országból a legkiválóbb 1150 felsőoktatási intézmény szerepel. Az egyetemet a tavalyi helyét megőrizve ezúttal is a felső 250-be sorolják, ráadásul 26 helyet előrelépve idén már a 206. pozícióban található. Szinte minden indikátorban sikerült javítania, leginkább a publikációs és citációs mérőszámokban.

Ezzel az eredménnyel a Semmelweis továbbra is a legjobban szereplő magyar egyetem a szakterületi listán. A Pécsi Tudományegyetem a 401-500., a Debreceni Egyetem és a Szegedi Tudományegyetem pedig egyaránt az 501-600. pozícióban található.

A Semmelweis a közép-kelet európai régióban is az első, a cseh Károly Egyetemet, a Wroclaw Medical University-t, és a lengyel Jagelló Egyetemet megelőzve.

Sajtókapcsolat:

* +36 20 670 1574
* hirek@semmelweis.hu

Eredeti tartalom: Semmelweis Egyetem

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/18603/the-szakteruleti-rangsor-a-semmelweis-tudomanyteruleten-tovabbra-is-regios-elso/